છાપાઓએ અને મેગેઝિન્સે ફરી મૂડીવાદી વિચારધારા ને અગ્રિમતા આપવાનું શરૂ કર્યું છે. આપણા સમાજને છાપા અને સામયિકોએ પોતાના ગ્રાહક તરીકે જ જોયો છે. તેનું પરિણામ એ આવ્યું કે સમાચારપત્રો અને સામયિકોમાં શેરબજારના પાના વધતા ગયા અને વિજ્ઞાન કે સાહિત્ય ઓછું થતું ગયું. જે વિજ્ઞાન કે સાહિત્ય લેવામાં આવે છે તેને પણ પોતાના ઢાંચામાં ઢાળીને ‘બજારુ’ બનાવી દે છે. આ બધાનું પરિણામ એ આવ્યું કે આજે કલાકે કલાકે મોબાઈલ, કોમ્પ્યુટર, કાર બાઈક્સ વગેરેમાં નવા મોડેલ મળે છે. સંશોધન થાય છે જ્યારે આપણા ગામડામાં ચાલતી છકડો રીક્ષા બાબતે કોઈ સંશોધનો સાપેક્ષની દૃષ્ટિએ ન થયા કારણ કે તેમાં મૂડીવાદીઓને કોઈ ફાયદો નથી. એ મજૂરી થતી જ રહે છે. આ બધી બાબતને ધ્યાને રાખીને કામ થવું જોઈએ.